Foto: Juventud Rebelde Kuba davlat kengashi va vazirlar kengashi rahbari Migel Dias-Kanel 7 may kuni Gavanada BMT bosh kotibi Antoniu Guterrish bilan uchrashdi. Juventud Rebelde portalining ma’lum qilishicha, tomonlar suhbat davomida tinchlik va xalqaro barqarorlik, 2030 yilgacha davr uchun iqlim o‘zgarishlari va barqaror rivojlanish masalalarini muhokama qilishgan. Dias-Kanel BMT bosh kotibiga Kuba tashkilot nizomi tamoyillariga va Lotin Amerikasi va Karib havzasida tinchlikni targ‘ib qilishga sodiq qolishga va’da bergan. Kubaning yangi rahbari suhbat davomida mamlakatda iqtisodiy va ijtimoiy model yangilanishining borishi haqida so‘zlab bergan. Dias-Kanel aprelda Kuba davlat kengashi rahbari lavozimiga tasdiqlangandi.